CELEX: 31977R0966
Language: el
Date: 1977-05-04 00:00:00
Title: Κανονισμός (ΕΟΚ) αριθ. 966/77 της Επιτροπής της 4ης Μαΐου 1977 περί τετάρτης τροποποιήσεως του κανονισμού (ΕΟΚ) αριθ. 2805/73 που αφορά στις ανώτατες περιεκτικότητες σε θειώδη ανυδρίτη ορισμένων λευκών οίνων ποιότητος

Avis juridique important

|

31977R0966

Κανονισμός (ΕΟΚ) αριθ. 966/77 της Επιτροπής της 4ης Μαΐου 1977 περί τετάρτης τροποποιήσεως του κανονισμού (ΕΟΚ) αριθ. 2805/73 που αφορά στις ανώτατες περιεκτικότητες σε θειώδη ανυδρίτη ορισμένων λευκών οίνων ποιότητος  

Επίσημη Εφημερίδα αριθ. L 115 της 06/05/1977 σ. 0007 - 0007 Ελληνική ειδική έκδοση: Κεφάλαιο 03 τόμος 18 σ. 0036  Ισπανική ειδική έκδοση: Κεφάλαιο 03 τόμος 12 σ. 0113  Πορτογαλική ειδική έκδοση : Κεφάλαιο 03 τόμος 12 σ. 0113 

ΚΑΝΟΝΙΣΜΟΣ (ΕΟΚ) αριθ. 966/77 ΤΗΣ ΕΠΙΤΡΟΠΗΣ της 4ης Μαΐου 1977 περί τετάρτης τροποποιήσεως του κανονισμού (ΕΟΚ) αριθ. 2805/73 που αφορά στις ανώτατες περιεκτικότητες σε θειώδη ανυδρίτη ορισμένων λευκών οίνων ποιότητοςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 816/70 του Συμβουλίου, της 28ης Απριλίου 1970, περί συμπληρωματικών διατάξεων κοινής οργανώσεως της αμπελοοινικής αγοράς(1), όπως ετροποιήθη τελευταία από τον κανονισμό ΕΟΚ) αριθ. 528/77(2), και ιδίως το άρθρο 26α παράγραφος 3,   Εκτιμώντας:  ότι το άρθρο 26α παράγραφος 1 του κανονισμού (ΕΟΚ) αριθ. 816/70 έχει προβλέψει την δυνατότητα να ανέρχεται η μεγίστη περιεκτικότητα σε θειώδη ανυδρίτη μέχρι 400 χιλιοστόγραμμα ανά λίτρο για ορισμένους λευκούς οίνους ποιότητος παραγομένους εντός  καθορισμένων περιοχών καθώς και για ορισμένους λευκούς οίνους ποιότητος που εισάγονται, οι οποίοι έχουν ιδιαίτερα χαρακτηριστικά παραγωγής και επεξεργασίας- ότι, με τον κανονισμό (ΕΟΚ) αριθ. 2805/73 της Επιτροπής της 12ης Οκτωβρίου 1973 "περί καταρτίσεως του πίνακα λευκών οίνων ποιότητος παραγομένων εντός καθορισμένων περιοχών και εναγομένων λευκών οίνων ποιότητος που έχουν διακριτική περιεκτικότητα σε  θειώδη ανυδρίτη και περί ορισμένων μεταβατικών διατάξεων ως προς την περιεκτικότητα σε θειώδη ανυδρίτη οίνων που έχουν παραχθεί πριν από την 1η Οκτωβρίου 1973"(3) όπως ετροποποιήθη τελευταία από τον κανονισμό (ΕΟΚ) αριθ. 1455/76(4), η Επιτροπή καθόρισε  τον πίνακα των λευκών οίνων ποιότητος των παραγομένων εντός καθορισμένων περιοχών, καθώς και τον πίνακα των εισαγομένων λευκών οίνων- ότι πρέπει να συμπληρωθεί ο πίνακας των λευκών v.q.p.r.d. με ορισμένους γερμανικούς οίνους για τους οποίους είναι δυνατόν να προκύψουν τεχνικά προβλήματα επεξεργασίας διατηρήσεως- ότι τα προβλεπόμενα μέτρα στον παρόντα κανονισμό είναι σύμφωνα με την γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 1 του κανονισμού (ΕΟΚ) αριθ. 2805/73 το σημείο ο) αντικαθίσταται από το εξής κείμενο:  "ο) οι γερμανικοί οίνοι που δικαιούνται της ενδείξεως Auslese 1975 ή Auslese 1976".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Μαΐου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 99 της 5.5.1970, σ. 1.  (2) ΕΕ αριθ. Ν 69 της 16.3.1977, σ. 1.  (3) ΕΕ αριθ. Ν 289 της 16.10.1973, σ. 21.  (4) ΕΕ αριθ. Ν 163 της 24.6.1976, σ. 12.